
ŠAKIŲ RAJONO SAVIVALDYBĖS  TARYBA

SPRENDIMAS

Dėl  ŠAKIŲ LOPŠELIO – DARŽELIO „KLEVELIS“  DIREKTORĖS 2009 METŲ VEIKLOS ATASKAITOS
2010 m. gegužės 27  d. Nr.T-147
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.5.  p., nusprendžia,

pritarti Šakių lopšelio – darželio „Klevelis“ direktorės 2009 metų veiklos ataskaitai (pridedama).

Meras









Juozas Bertašius

	
	

	
	ŠAKIŲ RAJONO VAIKŲ LOPŠELIS – DARŽELIS „KLEVELIS“

Kodas 190831586 Šaulių 20, LT – 71117 Šakiai; Tel. 8 ~ 345 60185,

el.paštas klevelis@sakiai.com



	Šakių rajono savivaldybės tarybai


2009 – ŲJŲ METŲ VEIKLOS ATASKAITA

2010-05-12  Nr. S-32 

Šakiai

1. Bendros žinios apie įstaigą.

1.1. Šakių rajono vaikų lopšelio-darželio ,,Klevelis“ adresas – Šaulių g. 20, LT – 71117, Šakiai, įstaigos  kodas 190831586, elektroninis paštas – klevelis@gmail.com, tel. – (8-345) 60185, (8-345) 60186. Ugdomoji kalba – lietuvių. Įstaigoje 2009 buvo 2 priešmokyklinio ir 5 ikimokyklinio ugdymo grupės, ugdomi 111 ikimokyklinio ir 40 priešmokyklinio amžiaus vaikai ( 2008 m. atitinkamai 112 ir 33).

1.2. Pagrindinė veiklos sritis – ikimokyklinis ugdymas, kodas 801010, vykdant ikimokyklinio ugdymo programą; priešmokyklinis ugdymas, kodas 802010, vykdant priešmokyklinio ugdymo programą.

1.3. Direktorė – Vilija Butikienė, III vadybinė kategorija, edukologijos magistrantė.

1.4. Direktorės pavaduotoja ugdymui – Elena Marcelionienė, III vadybinė kategorija.

1.5. Darbuotojų skaičius:

	Administracijos darbuotojai

( direktorius ir jo pavaduotojai, buhalterė  )
	Specialistai ( pedagoginiai ir nepedagoginiai darbuotojai)
	Kiti darbuotojai

( darbininkai, sargai ir kt. )

	4
	19
	20


1.6. Naudojamos patalpos:

	Adresas
	Plotas ( m2 )

	Šaulių g. 20, LT – 71117, Šakiai
	2452,19


Lopšelio – darželio misija.

Darželis – ugdymo įstaiga, kurioje sudaromos sąlygos visapusiškam ikimokyklinio ir priešmokyklinio amžiaus vaikų ugdymui (si). Kartu su šeima:

· ugdome ugdytinių dvasines ir fizines galias, sugebėjimą gyventi su gamta.

· mokome išreikšti save per meninį žodį, vaidybą, muziką, liaudies kūrybą.

· padedame pasirengti sėkmingam mokymuisi mokykloje ir bendravimui su bendraamžiais.

· ugdome kūrybingą, atsakingą, dorą ir sąžiningą demokratinės valstybės pilietį.

            Darželis – besimokanti organizacija, nuolat skatinanti mokytis ir tobulėti.

Lopšelio – darželio vizija.

Darželis – atvira visuomenei, nuolatinei kaitai įstaiga, kurioje vyrauja tolerancija bei pagarba vienas kitam, mokanti mokytis ir mokyti.

Darželinukas – žingeidus, kūrybingas, sugebantis savarankiškai apsispręsti, žinantis savo teises ir pareigas.

Pedagogas – profesionalus patarėjas. Jo veiklos kokybė – visos įstaigos veiklos kokybė ir prestižas.

Tėvai – aktyvūs ugdymo proceso ir įstaigos veiklos dalyviai.

2. Lopšelio – darželio ,,Klevelis“ tikslas ir uždaviniai.

Tikslas:

      Įstaigos bendruomenė sieks, kad ugdymo turinyje būtų akcentuojamos ne žinios ir žinojimas, bet ugdytinių gebėjimas spręsti problemas, vertinti sukauptą informaciją, išmoktti mokytis ir mąstyti.

Uždaviniai :

· Sveikos ir saugios gyvensenos įgūdžių ugdymas.

· Meninės veiklos plėtotė ir vaiko saviraiškos ugdymas.

· Ekologinis ugdymas bei meilės gamtai ir viskam kas gyva skiepijimas.

 3. Įstaigos veikla pagal įgyvendinamas programas (įstaigos specifika ir    išskirtinumas). 
Vaikų ir grupių skaičius pagal įgyvendinamas programas (lopšelio, darželio gr.,   priešmokyklinio ugdymo grupių,kaip šie skaičiai kito lyginant su 2008 m.). 

	Eilės

Nr.
	Amžiaus gr.ir bendras gr. skaičius
	Grupių sk.

2009m.
	Vaikų sk

2009m.
	Grupių sk.

2008m.
	Vaikų sk.

2008m.
	Lyginant su 2008 m.

	
	
	
	
	
	
	Daugiau
	Mažiau

	
	
	
	
	
	
	Grupių
	Vaikų
	Grupių
	Vaikų

	1.
	Bendras gr. ir vaikų skaičius
	7
	151
	7
	145
	-
	6
	-
	-

	2.
	Ankstyvojo amž.

 (lopšelio)
	1
	13
	1
	17
	-
	-
	-
	4

	3.
	Ikimokyklinio amž.

(darželio)
	4
	98
	4
	95
	-
	3
	-
	-

	4.
	Priešmokyklinio

ugdymo
	2
	40
	2
	33
	-
	10
	-
	-


Išvada: mokyklinio ugdymo grupių vaikų skaičius kiekvienais metais svyruoja ikimokyklinio ugdymo grupių vaikų sąskaita. 

Įstaigos veikla buvo vykdoma įgyvendinant 2009 m. metinės veiklos ir strateginio veiklos plano uždavinius. Lopšelis-darželis pasirinkęs pagilintą etnokultūrinio ugdymo kryptį. 

Vaikų ugdymo procesą organizavome pagal valstybines lopšelių-darželių programas-bendrąją priešmokyklinio ugdymo programą, priešmokyklinio ugdymo turinio įgyvendinimo metodines rekomendacijas, priešmokyklinio ugdymo standartą, vaikų brandumo mokyklai rodiklius, priešmokyklinio ugdymo priemonės samprata, ankstyvojo ugdymo vadovą bei pagal pačių sukurtą bendrąją ikimokyklinio ugdymo programą . 

Buvo sudarytos sąlygos vaikų saviraiškai ugdyti. Grupėse vyko pagilintas ugdymas: dailės, vaidybos, etnokultūros, sveikos gyvensenos. Pagal pasirinktas veiklos kryptis pedagogės įgyvendino ilgalaikius ir trumpalaikius projektus. 

Priešmokyklinėse ir vyresniojo amžiaus vaikų grupėse buvo vykdoma prevencinė ,,Alkoholio, tabako ir kitų psichiką veikiančių medžiagų vartojimo“ programa. Kartu su Jurbarko vaikų lopšelio-darželio ,,Nykštukas” ir Sintautų vaikų darželio ,,Vyturėlis” ugdytiniais ir pedagogais buvo organizuotas renginys ,,Vaistažolių pasaulyje”. Grupėse buvo vertinama vaikų pasiekimai ir pažanga, atsižvelgiant į vaikų amžių, pedagogų pasirinktas vertinimo formas ir metodus. 

Visa veikla buvo grindžiama demokratiškumo, humaniškumo, atsinaujinimo, komandinio darbo, individualumo ir integracijos principais, orientuota į vaikus ir šeimą. 

40 ugdytinių išklausė vienerių metų priešmokyklinio ugdymo programą ir įgijo būtinų kompetencijų mokymuisi mokykloje.

4. Parodų ir varžybų rezultatai. Buvo suorganizuotos parodos: rudens gėrybių, Vasario 16-ai, Velykinių puokščių, Mamos dienai. Taip pat parodos, skirtos prevencinei veiklai ,,Rūkančių ir nerūkančių pasaulis”, ,,Žiemos pavojai”, ekologiniam ugdymui ,,Švarinu savo miestą”.

Priešmokyklinio ugdymo grupė (,,Pelėdžiukai”) dalyvavo Jurbarko vaikų lopšelio-darželio ,,Ąžuoliukas”organizuotose respublikinėse ikimokyklinio amžiaus vaikų sporto žaidynėse ,,Mažųjų olimpiada”, kuriose buvo apdovanoti diplomu ir taure.

5. Pedagogų ir vadovų veikla ( atestacija 2009m., kvalifikacijos kėlimas, ryškiausi metodiniai darbai ). Įstaigoje dirba 22 pedagogai. Visi pedagogai pagal poreikius ir galimybes kėlė savo kvalifikaciją: lankė seminarus, kursus, dalyvavo kitų įstaigų metodiniuose renginiuose, skaitė metodunę literatūrą, dalinosi patirtimi, lankė parodas bibliotekoje, kultūros centre, Zanavykų muziejuje.

Logopedė turi įgijusi metodininko kvalifikacinę kategoriją, 19 pedagogių turi vyresniosios auklėtojos kvalifikacines kategorijas.

Direktorė ir pavaduotoja ugdymui turi III vadybinę kategoriją, direktorė – edukologijos magistro laipsnį. 2009m. direktorė dalyvavo ikimokyklinio ugdymo plėtros stažuotėje Austrijoje.

6. Įstaigoje įgyvendinti projektai, gavę papildomą finansavimą.

Dalyvavome vaikų socializacijos programų rėmimo konkurse, projekto pavadinimas ,,Aš pats kuriu savo ateitį”. Lėšos-1250 lt.

7. Įstaigos kultūros ir tradicijų formavimas 2009 m., informacijos sklaida bendruomenei. Lopšelyje-darželyje buvo švenčiamos tradicinės, kalendorinės, tautinės, metų laikų pasikeitimo šventės: Adventinė vakaronė, Žiemos sporto šventė, Amatų diena, madų šou ,,Neskubėk išmesti”, skirtas ekologiniam ugdymui, vykdoma akcija ,,Sodinu medelį-puošiu darželį”, ,,Mano augintinis”, ,,Darželinukų teatras 2009” šventė.

Bendradarbiaujame su Jurbarko vaikų lopšeliu-darželiu ,,Nykštukas”, Šakių rajono ikimokyklinėmis įstaigomis, miesto biblioteka, laisvalaikio ir pramogų centru, ,,Varpo” ir ,,Aukuro” mokyklomis.

8. Įstaigos mokymo bazės pokyčiai (mokymo priemonės, kompiuteriai, kita ugdymo aplinka ir t.t.). 2009 m. atnaujinome priešmokyklinių ir ikimokyklinių grupių veiklos zonas. Įsigijome priemonių rinkinį ikimokyklinio amžiaus vaikų saugaus eismo kompetencijai ugdyti. Įsigijome sportinio inventoriaus, grupes aprūpinome metodine-pedagogine ir grožine literatūra, žaislais .

9. Įstaigos pastatų ir mokymo patalpų pokyčiai. 
1. Atliktas einamasis remontas darželio grupėse ir rūbinėse.

2. Įsigijome lovutes 3 grupių vaikams.

3. Įsigijome patalynių komplektų, čiužinių, anklodžių, rankšluosčių.

4. Priešmokyklinėms grupėms įsigijome naujus stalus ir kėdes.

5. Įsigijome   multimedią, mikrofoną ir garso kolonėles, nešiojamą kompiuterį

6. Atliktas virtuvės remontas (pakeistos grindų plytelės, išdažytos sienos, lubos 0

8. Įsigijome virtuvės įrangos (stelažai, stalai, kriauklės, puodai, įrankiai maisto gaminimui).

9. Įsigijome stacionarų kompiuterį, faksą.

10. Įstaigos finansavimas 2009 m. 

	Finansavimo šaltiniai
	Lėšos ( tūks. lt.)

	Savivaldybės biudžeto lėšos SB.
	1006,444

	Specialiosios programos lėšos (pajamos už atsitiktines paslaugas)SB (SP).
	103,18

	Valstybės biudžeto specialioji tikslinė dotacija SB (VB)
	65,1

	Valstybės biudžeto specialiosios tikslinės dotacijos lėšos ( iš valstybės investicijų programos ) SB (VIP)
	10,481

	Valstybės biudžeto privatizavimo fondo tikslinė dotacija VB (PF)
	-

	Kitos lėšos (labdara, parama, 2 % GM)
	15,705


11. Įstaigos pagrindinės problemos 2009 m.

1. Patvirtinta 2010 m. biudžeto sąmata neatitinka įstaigos poreikių.

2. Būtina sutvarkyti teritoriją ( aptverti nauja tvora, sudėti vartus ).

3. Aprūpinti  grupių kambarius naujais baldais.

4. Varžų montavimas, žaibosaugos įruošimas.

5. Kiemo aikštelės asfalto dangos keitimas.

6. Reikalingi stogui lietaus nutekėjimo vamzdžiai.

7. Fasado atnaujinimas.

8. Grupių virtuvėlių ir prausyklų, tualetų remontas.

Direktorė                                                                                                       Vilija Butikienė

PRITARTA


Šakių rajono savivaldybės tarybos


2010 m. gegužės 27 d. sprendimu Nr.T-147

